CELEX: 62009CJ0303
Language: ro
Date: 2011-07-14
Title: Hotărârea Curții (camera a cincea) din 14 iulie 2011. # Comisia Europeană împotriva Republicii Italiene. # Neîndeplinirea obligațiilor de către un stat membru - Ajutoare de stat - Ajutoare în beneficiul întreprinderilor care au realizat investiții în localitățile grav afectate de calamități naturale în 2002 - Recuperare. # Cauza C-303/09.

Hotărârea Curții (Camera a cincea) din 14 iulie 2011 — Comisia/Italia
      (Cauza C‑303/09)
      „Neîndeplinirea obligațiilor de către un stat membru — Ajutoare de stat — Ajutoare în beneficiul întreprinderilor care realizează investiții în localitățile grav afectate de calamități naturale în
         anul 2002 — Recuperare”
      
      1.                     Ajutoare acordate de state — Decizie a Comisiei prin care se constată incompatibilitatea unui ajutor cu piața comună și prin
            care se dispune recuperarea sa — Obligații ale statelor membre — Obligație de recuperare — Conținut [art. 88 alin. (2) CE
            și art. 249 CE; Regulamentul nr. 659/1999 al Consiliului, considerentul (13) și art. 14 alin. (3); Decizia 2005/315 a Comisiei,
            art. 5 alin. (3)] (a se vedea punctele 29-31 și 41)
      2.                     Acțiune în constatarea neîndeplinirii obligațiilor — Nerespectarea unei decizii a Comisiei privind un ajutor de stat — Decizie
            prin care se impune recuperarea unui ajutor ilegal — Mijloace de apărare — Imposibilitate absolută de executare — Criterii
            de apreciere — Dificultăți de executare — Obligația Comisiei și a statului membru de a colabora în vederea găsirii unei soluții
            conforme tratatului [art. 88 alin. (2) CE și art. 249 CE] (a se vedea punctele 33-38)
      3.                     Ajutoare acordate de state — Decizie a Comisiei prin care se constată incompatibilitatea unui ajutor cu piața comună și prin
            care se dispune recuperarea sa — Acțiune în fața instanței naționale împotriva unor măsuri naționale de punere în aplicare
            — Contestare incidentă a legalității deciziei menționate — Acordarea de către această instanță de măsuri provizorii de suspendare
            — Admisibilitate — Condiții [art. 88 alin. (2) CE; Decizia 2005/315 a Comisiei] (a se vedea punctele 45 și 46)
      Obiectul 
      
         
               Neîndeplinirea obligațiilor de către un stat membru — Neluarea, în termenul prevăzut, a măsurilor necesare pentru a se conforma
                  articolelor 2, 5 și 6 din Decizia 2005/315/CE a Comisiei din 20 octombrie 2004 privind schema de ajutoare pusă în aplicare
                  de Italia în beneficiul întreprinderilor care au realizat investiții în localitățile grav afectate de calamități naturale
                  în 2002 [notificată cu numărul C(2004) 3893] (JO L 100, p. 46)
               
            Dispozitivul 
      
         
                  1)
               
               
                  
               
               
                  	Prin neadoptarea, în termenele stabilite, a tuturor măsurilor necesare pentru recuperarea de la beneficiari a totalității
                     ajutoarelor acordate în temeiul schemei de ajutoare care a fost declarată ilegală și incompatibilă cu piața comună prin Decizia
                     2005/315/CE a Comisiei din 20 octombrie 2004 privind schema de ajutoare pusă în aplicare de Italia în beneficiul întreprinderilor
                     care realizează investiții în localitățile grav afectate de calamități naturale în anul 2002, Republica Italiană nu și‑a îndeplinit
                     obligațiile care îi revin în temeiul articolului 5 din această decizie. 
                  
               
            
         
                  2)
               
               
                  
               
               
                  	Obligă Republica Italiană la plata cheltuielilor de judecată.